Kto inému z nedbanlivosti spôsobí smrť, potrestá sa odňatím slobody až na tri roky (§ 149 ods. 1 Trestného zákona).
V prípadoch, v ktorých sa obvinený stíha preto, že ako vodič motorového vozidla spôsobil pri dopravnej nehode inému z nedbanlivosti ťažkú ujmu na zdraví alebo smrť a potom tejto osobe úmyselne neposkytol potrebnú pomoc, ide o dva samostatné skutky, ktoré zakladajú reálny súbeh trestných činov usmrtenia podľa § 149 Trestného zákona, resp. ublíženia na zdraví podľa § 157 Trestného zákona a prečinu neposkytnutia pomoci podľa § 178 Trestného zákona.
Čentéš, J. a kol.: Trestný zákon – Veľký komentár. Bratislava: Eurokódex 2013.
nedbanlivostný [[Term:trestný čin|trestný čin]], pri ktorom [[Term:páchateľ trestného činu|páchateľ]] nemal v úmysle iného usmrtiť, ani mu spôsobiť svojím konaním [[Term:ťažká ujma na zdraví|ťažkú ujmu]] či [[Term:ublíženie na zdraví|ublíženie na zdraví]], ale napriek tomu z nedbanlivosti inému spôsobil [[Term:smrť¹|smrť]] (napr. pri dopravnej alebo inej prevádzkovej nehode)
PODĽA: Ivor, J.: Trestné právo hmotné. Osobitná časť. Bratislava: Iura Edition 2006.